Elia dalla Costa

Elia dalla Costa (født 14. mai 1872 i Villaverla i Vicenza i Italia, død 22. desember 1961 i Firenze) var en av den katolske kirkes kardinaler. Han var erkebiskop av Firenze 1931–1961. Dalla Costa var en fast anti-fascist og anti-kommunist og ble kjent for å organisere gjemmesteder for jøder under annen verdenskrig, og fremskaffe falske dokumenter for folk som stod i fare for forfølgelser.

Liv og virke
 Bakgrunn
Elia Dalla Costa var sønn av Luigi Dalla Costa og hans hustru Teresa Dal Balcon, og var den yngste av fem barn. Han ble døpt den 23. juni 1872 av fader Angelo Rossi med Francesco di Muraro Bressanvido og Eugenia Dalla Costa som gudforeldre. Costa gikk på katolske presteseminarer i Vicenza og i Padova.
 Prest
Han ble presteviet den 25. juli 1895 av Vicenzas biskop Antonio Feruglio, avsluttet teologistudiene i 1897 og var så sjelesørger i Vicenza. Hen begynte også å undervise på presteseminaret der.
Biskop, erkebiskop
Den 25. mai 1923 utnevnte pave Pius XI Dalla Costa til biskop av Padova. Ham ble bispeviet av biskop Ferdinando Rodolfi den 12. august samme år i katedralen i Vicenza; medkonsekrerende var biskopen av Treviso, Andrea Longhin OFMCap, og biskopen av Ascoli Piceno, Apollonio Maggio. 

Den 19. desember 1931 promoverte pave Pius XI ham til erkebiskop av Firenze. Han fortsatte imidlertid også å lede bispedømmet Padova fra januar til mai 1932 som apostolisk administrator.
Kardinal
Pave Pius XI kreerte erkebiskop Dalla Costa den 13. mars 1933 til kardinalprest, med San Marco som tittelkirke. Han deltok ved to pavevalg: Konklavet i 1939 (da han også ble stemt på av noen), da pave Pius XII ble valgt, og konklavet i 1958, som valgte pave Johannes XXIII.

Andre verdenskrig: - Under Andre verdenskrig fikk han tilnavnet «barmhjertighetens kardinal» for den støtte han gav til redningsaksjoner for tusener av italienere som stod i fare for å bli henrettet av fascistene. Han gjorde også stor innsats for å redde italienske jøder fra deportasjon og død. Han gav sine prester instruks om i særlig grad å se til at jødiske barnefamilier ble skjult og ivaretatt,Le Cardinal Dalla Costa, juste parmi les nations , Radio Vatican, 27. november 2012Shoah, Dalla Costa «Giusto fra le nazioni», Corriere Fiorentino, 26. november 2012Yad Vashem og støttet opp om DELASEMs innsats for jødene.

Under andre verdenskrig arbeidet han også for å redde erkebispedømmet fra ødeleggelser av krig og for å lindre befolkningens lidelser. Uten å være redd for selv å gå mot diktaturet til ære for forsvaret av menneskets hellige rettigheter, beskyttet han flyktninger og de svake generelt. Av spesiell betydning var hans innsats til fordel for florentinske jøder eller flyktninger i Firenze gjennom opprettelsen av en hemmelig komité hvis ansvar han betrodde presten Don Leto Casini
Giovanni Preziosi[ E a Firenze le suore spalancarono le porte agli ebrei in fuga , L'Osservatore Romano, 26.-27. november 2012, Roma, lest 7. desember 2012. Den samarbeidet også med klostrene i Assisi ved å fremme produksjonen av falske pass for jødene som gjemte seg i klostrene i den umbriske byen på den tiden. Blant dem som samarbeidet i disse risikable hemmelige operasjoner befant seg også syklisten Gino Bartali, hans personlige venn; i denne forbindelse produserte fjernsynsselskapet RAI i 2006 en fiksjon i to episoder om Gino Bartalis liv, med tittelen Gino Bartali - L'intramontabile, hvor kardinal Dalla Costa ble spilt av skuespilleren Carlo Giuffré.

Etterkrigstiden: For sitt engasjement under krigen utropte byen Firenze Dalla Costa til æresborger. 

Kardinal Dalla Costa var nær venn med Giorgio La Pira og de to hadde hyppig kontakt og diskusjoner om samtidens anliggender. Det var Dalla Costa som oppfordret La Pira til å stille til lokalvalgene i Firenze i 1951. 

I 1951 tilbød han pave Pius XII sin fratreden av alderskrunner, men paven avviste det. Men et kompromiss ble oppnådd i 1954: Ermenegildo Florit ble gjort til kcoadjutor slik at han kunne hjelpe Dalla Costa i hans biskoppelige oppgaver dersom den aldrende erkebiskopen skulle bli syk.

Dalla Costa døde i en alder av 89 år i 1961 av lungekomplikasjoner i Firenze, og ble bisatt i byens katedral Santa Maria del Fiore.

 Episkopalgenealogi 
Hans episkopalgenealogi er:

 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Marcantonio Colonna (1724-1793) *1762
 Kardinal Hyacinthe-Sigismond Gerdil (1718-1802) *1777
 Kardinal Giulio Maria della Somaglia (1744-1830) *1788
 Kardinal Carlo Odescalchi (1785-1841) *1823
 Kardinal Costantino Patrizi Naro (1798-1876) *1828
 Kardinal Lucido Maria Parocchi (1833-1903) *1871
 Erkebiskop Agostino Gaetano Riboldi (1839–1902) *1877
 Biskop Francesco Ciceri (1848–1924) *1901
 Biskop Ferdinando Rodolfi (1866–1943) *1911
 Kardinal Elia dalla Costawww.catholic-hierarchy.org dalco, lest 24. oktober 2021

 Referanser 

 Eksterne lenker 
 Biografi på The Cardinals of the Holy Roman Church
 Elia dalla Costa - Yad Vashem 

Kategori:Personer fra provinsen Vicenza
Kategori:Italienske katolske biskoper
Kategori:Italienske kardinaler
Kategori:Guds tjener
Kategori:Rettskafne blant nasjonene
Kategori:Linjen Rebiba